मृतक गुरदीप सिंह की तरफ से लिखे गए सुसाइड नोट में उसने फैक्टरी मालिक अश्विनी कुमार और फोरमैन हरजीत सिंह को अपनी मौत के लिए जिम्मेदार ठहराया है। हंसराज ने सुसाइड नोट में लिखा है कि रात समय ड्यूटी के दौरान उससे कुछ प्लेटों पर गलत वैल्डिंग हो गई थी। इसको लेकर फैक्टरी के फोरमैन हरजीत ने सुबह फैक्टरी मालिक अश्विनी कुमार को भड़का दिया। इसके बाद मालिक ने उसे काफी भला-बुरा कहा व उसकी तनख्वाह काटने और काम से हटाने की बात कही थी, जिससे परेशान होकर उसने यह फैसला लिया है। समाचार लिखे जाने तक पुलिस द्वारा उक्त व्यक्तियों के खिलाफ मामला दर्ज करके आगे की कार्रवाई शुरू कर दी गई है।